
ประกาศคณะกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น
สำหรับตำแหน่งผู้บริหารขององค์การบริหารส่วนตำบล สังกัด องค์การบริหารส่วนตำบลท่าดี
เรื่อง ประกาศรายชื่อผู้มีสิทธิเข้ารับการคัดเลือก และกำหนดสถานที่ดำเนินการคัดเลือกเพื่อแต่งตั้งพนักงานส่วนตำบลให้ดำรงตำแหน่งที่สูงขึ้นสำหรับตำแหน่งผู้บริหาร

ตามประกาศคณะกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งที่สูงขึ้นสำหรับตำแหน่งผู้บริหาร สังกัดองค์การบริหารส่วนตำบลท่าดี  เรื่อง รับสมัครคัดเลือกพนักงานส่วนตำบลเพื่อแต่งตั้งให้ดำรงตำแหน่งผู้บริหารขององค์การบริหารส่วนตำบลท่าดี ลงวันที่ 10  เมษายน   2558  และประกาศคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งผู้บริหารขององค์การบริหารส่วนตำบลท่าดี เรื่อง  เปลี่ยนแปลงวัน เวลาและสถานที่  รับสมัครคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งผู้บริหาร ในตำแหน่ง รองปลัดองค์การบริหารส่วนตำบล  (นักบริหารงาน อบต.7)  องค์การบริหารส่วนตำบลท่าดี  อำเภอลานสกา  จังหวัดนครศรีธรรมราช ลงวันที่ 20  เมษายน   2558 นั้น 
องค์การบริหารส่วนตำบลท่าดี  ได้ดำเนินการรับสมัครคัดเลือกพนักงานส่วนตำบล เพื่อเลื่อนระดับผู้บริหาร ตำแหน่ง รองปลัดองค์การบริหารส่วนตำบล (นักบริหารงาน อบต.7) สังกัดองค์การบริหารส่วนตำบลท่าดี อำเภอลานสกา  จังหวัดนครศรีธรรมราช   ตั้งแต่วันที่ 28  เมษายน  2558 ถึงวันที่ 22  พฤษภาคม  2558 ผลปรากฏว่ามีผู้สมัคร จำนวน 1 ราย และได้ตรวจสอบคุณสมบัติและหลักฐานแล้วถูกต้องครบถ้วนตามมาตรฐานกำหนดตำแหน่ง จึงประกาศให้เป็นผู้มีสิทธิเข้ารับการคัดเลือก ดังนี้
ตำแหน่ง รองปลัดองค์การบริหารส่วนตำบล (นักบริหารงาน อบต.7)
1. นางอังคณา   
เดชรักษา 
ตำแหน่ง รองปลัดองค์การบริหารส่วนตำบล 




สังกัด องค์การบริหารส่วนตำบลท่าดี
โดยกำหนดการคัดเลือก ในวันเสาร์ ที่ 13 มิถุนายน 2558 ตั้งแต่เวลา 08.00 น. เป็นต้นไป ณ ห้องประชุมสำนักงานส่งเสริมการปกครองท้องถิ่นอำเภอเมืองนครศรีธรรมราช อำเภอเมืองนครศรีธรรมราช จังหวัดนครศรีธรรมราช และจะประกาศผลการคัดเลือก ในวันจันทร์ ที่ 15 มิถุนายน 2558 ณ สำนักงานเลขานุการ ก.อบต.จังหวัดนครศรีธรรมราช (สำนักงานส่งเสริมการปกครองท้องถิ่นจังหวัดนครศรีธรรมราช), ที่ทำการองค์การบริหารส่วนตำบลท่าดี  และเว็บไซต์ www.thadee.go.th

 


ประกาศ  ณ  วันที่   29  เดือน พฤษภาคม  พ.ศ. ๒๕๕8


(นายสมศักดิ์  ราโชกาญจน์)


ผู้ทรงคุณวุฒิใน ก.อบต.จังหวัดนครศรีธรรมราช


ประธานคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น
สำหรับตำแหน่งผู้บริหารองค์การบริหารส่วนตำบลท่าดี

